
มาตรการให้ผู้มีส่วนได้เสียมีส่วนร่วมในการดำเนินงาน
ขององค์การบริหารส่วนตำบลยางค้อม
*************************
	ตามยุทธศาสตร์ชาติว่าด้วยการป้องกันและปราบปรามการทุจริต ระยะที่ 3 (พ.ศ. 2560 – 2564) และการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปี 2562 ได้กำหนดให้หน่วยงานของรัฐมีมาตรการให้ผู้มีส่วนได้เสียมีส่วนร่วมในการดำเนินงาน ดังนั้น องค์การบริหารส่วนตำบลยางค้อมจึงได้กำหนดมาตรการให้ผู้มีส่วนได้เสียมีส่วนร่วมในการดำเนินงานขององค์การบริหารส่วนตำบลยางค้อม ดังนี้
	แนวทางให้ประชาชนและผู้มีส่วนได้เสียเข้ามามีส่วนร่วม
1. เข้าร่วมแสดงความคิดเห็นเกี่ยวกับการดำเนินงานขององค์การบริหารส่วนตำบลยางค้อม เช่น การจัดทำแผน การจัดงานประเพณี โครงการงานวันสำคัญต่างๆ และกิจกรรมต่างๆ เป็นต้น
2. เข้าร่วมกิจกรรม และโครงการต่างๆ โดยการลงทะเบียนเข้าร่วมกิจกรรม เข้าร่วมการตรวจสอบ ตรวจรับงานในส่วนของภาคประชาชน
3. เข้าร่วมประเมินผลงานโดยวิธีการตอบแบบสอบถามในโครงการต่างๆ
4. เข้าร่วมการติดตามงาน หรือการดำเนินงานของ อบต. โดยจะมีการแต่งตั้งภาคประชาชน
	ทั้งนี้ องค์การบริหารส่วนตำบลยางค้อม จะเปิดโอกาสให้ประชาชนและผู้มีส่วนได้เสียเข้ามามีส่วนร่วมในการดำเนินงานของ อบต. ไม่ว่าจะเป็นในลักษณะการเข้าร่วมในการจัดทำแผนงาน การประชาคม การวางแผน หรือการดำเนินงานต่างๆอย่างสม่ำเสมอ

